FI
C 252/54
Euroopan unionin virallinen lehti
17.7.2023
Oikeudelliset perusteet ja pääasialliset perustelut Kanteensa tueksi kantaja vetoaa yhteen kanneperusteeseen, joka jakautuu kahteen osaan: EFSA on tehnyt oikeudellisen virheen ja ilmeisen arviointivirheen, kun se päätti julkaista kokonaisuudessaan luettelon edustavien käyttötarkoitusten formulointiin sisältyvistä apuaineista. — Kantaja väittää, että luettelo apuaineista, jonka EFSA haluaa julkaista ja joka liittyy tehoaineen hyväksynnän uusimista koskevaan asiakirja-aineistoon toimitettuun edustavaan tuotteeseen – on 21.10.2009 annetun Euroopan parlamentin ja neuvoston asetuksen (EY) N:o 1107/2009 (1) nojalla kaupallisesti arkaluonteista ja luottamuksellista tietoa. — Kantaja väittää myös, EFSA on rikkonut 30.5.2001 annetun Euroopan parlamentin ja neuvoston asetuksen N:o 1049/2001 (2) 4 artiklan 2 kohdan ensimmäistä luetelmakohtaa ja 6.9.2006 annetun Euroopan parlamentin ja neuvoston asetuksen (EY) N:o 1367/2006 (3) 6 artiklan 1 kohtaa julkaistessaan tiedot.
Julkaisemisella rikottiin myös asetuksen (EY) N:o 1107/2009 63 artiklaa.
(1) (2) (3)
Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annettu Euroopan parlamentin ja neuvoston asetus (EY) N:o 1107/2009 (EUVL 2009 L 309, s. 1).
Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EUVL 2001 L 145, s. 43).
Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL 2006 L 264, s. 13).
Kanne 14.5.2023 – WN v. komissio (Asia T-254/23) (2023/C 252/66) Oikeudenkäyntikieli: italia Asianosaiset Kantaja: WN (edustaja: asianajaja M. Velardo) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan 5.5.2022 tehdyn päätöksen, jolla kantajaa ei otettu kilpailun EPSO/AD/380/19-AD7 varallaololuetteloon — kumoamaan 15.7.2022 tehdyn päätöksen, jolla hylättiin oikaisuvaatimus kilpailun EPSO/AD/380/19-AD7 varallaololuetteloon ottamatta jättämisestä — kumoamaan nimittävän viranomaisen 14.2.2023 hiljaisesti tekemän päätöksen, jolla 14.10.2022 tehty Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 90 artiklan mukainen valitus katsotaan hylätyksi, koska EPSO ei vastannut siihen neljän kuukauden kuluessa — velvoittamaan komission korvaamaan oikeudenkäyntikulut.